stanford-oval/wikipedia huggingface dataset:
Gammahydroksivoihappo

| --- | --- |


Gammahydroksivoihappo
Systemaattinen (IUPAC) nimi
4-hydroksibutaanihappo
Tunnisteet
CAS-numero: 591-81-1
ATC-koodi: N07XX04
PubChem CID: 3037032
DrugBank: DB01440
Kemialliset tiedot
Kaava: C4H8O3 
Moolimassa: 104,10 g/mol (GHB) 126,09 g/mol (Na-GHB) 142,19 g/mol (K-GHB)
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: hygroskooppinen
Farmakokineettiset tiedot
Hyötyosuus: 25 % (oraalinen)
Metabolia:  ?
Puoliintumisaika: 30–60 minuuttia
Ekskreetio: 5 %, renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Gammahydroksivoihappo (tunnetaan myös  nimillä gamma-hydroksibutaanihappo, gammahydroksibutyraatti sekä katunimillä GHB tai gamma) on orgaaninen yhdiste, jota esiintyy luonnostaan hyvin pieninä pitoisuuksina muun muassa viineissä, lihassa ja sitrushedelmissä. Se on neurotransmitteri, mutta sillä on myös depressantiivisia vaikutuksia. Gammahydroksivoihapon natriumsuolaa eli natriumoksibaattia käytetään lääkkeenä katapleksian hoitoon. Sitä myydään Suomessa valmistenimillä Natriumoksibaatti, Natriumoxibat ja Xyrem. Sitä voidaan käyttää myös alkoholin vieroitushoitoon. Ainetta käytetään myös päihteenä, ja se on luokiteltu erittäin vaaralliseksi huumausaineeksi Suomessalähde?. Gammabutyrolaktoni eli lakka ja 1,4-butaanidioli ovat gammahydroksivoihapon esiasteita.
Historia

Gammahydroksivoihappo syntetisoitiin ensimmäisen kerran vuonna 1960, ja vuonna 1963 huomattiin, että ihmisten aivoissa esiintyy samaa yhdistettä luontaisesti.
Gammahydroksivoihappoa käytettiin 1960-luvulla yleisesti nukutusaineena, mutta myöhemmin sen käytöstä tähän tarkoitukseen luovuttiin tehokkaampien ja turvallisempien nukutusaineiden korvatessa sen. 1970-luvulla gammahydroksivoihappoa käytettiin narkolepsian hoitoon, mutta käyttö lopetettiin aineen tehottomuuden ja sivuvaikutusten takia. 1980-luvulla ainetta markkinoitiin rasvanpolttajana ja lihasten kehittäjänä.
Vuonna 1990 Yhdysvaltain elintarvike- ja lääkevirasto FDA julisti tuolloin ravintolisänä myydyn gammahydroksivoihapon haitalliseksi nautittuna, ja sitä sisältävät tuotteet poistettiin myynnistä.
Käyttötavat

Natriumoksibaattia eli gammahydroksibutyraatin natriumsuolaa valmistetaan Xyrem-tuotenimellä katapleksian hoitoon aikuisilla narkolepsiapotilailla. Lääkkeenä ainetta käytetään liuoksena suun kautta.
Huumausaineena gammahydroksivoihappoa käytetään yleensä liuoksena (joskus myös rakeina, kapseleina tai hygroskooppisena jauheena) suun kautta otettuna.lähde? Se rentouttaa ja euforisoi, mutta myös väsyttää. Yliannostus aiheuttaa aluksi pahoinvointia ja pyörrytystä. Suurina annoksia gamma on myrkyllistä. Yliannostus voi johtaa syvään, koomaa muistuttavaan uneen, pulssin hidastumiseen, verenpaineen laskuun, kouristuksiin ja hengityksen lamaantumiseen. Suomessa on ollut joitakin yliannostuksesta johtuneita myrkytyskuolemia.
Farmakodynamiikka

Solut tuottavat gammahydroksivoihappoa sitruunahappokierron välituote sukkinyyli-CoA:sta. Sukkinyyli-CoA-reduktaasi pelkistää sukkinyyli-CoA:n sukkiinisemialdehydiksi, joka pelkistetään edelleen gammahydroksivoihapoksi sukkiinisemialdehydireduktaasin (SSR) avulla. Tämä entsyymi aktivoituu cAMP-pitoisuuden nousun vaikutuksesta, eli yhdisteet, jotka nostavat cAMP:n konsentraatiota, lisäävät epäsuorasti elimistön gammahydroksivoihapon synteesiä ja vapautumista. Gammahydroksivoihappo on myös GABA:n, glutamaatin ja glysiinin esiaste.  Sen tarkkaa funktiota elimistössä ei kuitenkaan tiedetä.
Tiedetään kuitenkin, että aivoissa on useata reseptoreita, joita gammahydroksivoihappo voi aktivoida . Pieninä pitoisuuksina gammahydroksivoihappo stimuloi aivojen dopamiinin eritystä, mikä selittää aineen aiheuttaman euforian tunteen ja stimulaation. Gammahydroksivoihapon aktivoimat reseptorit vaikuttavat myös nostavan eksitatoivan välittäjäaineen, glutamaatin, pitoisuuksia. Korkeammilla annoksilla aine aktivoi aivojen GABAB-reseptoreja johtaen dopamiinin aktiivisuuden laskuun.lähde? Tämä aiheuttaa aineelle tyypillisen sedatiivisen vaikutuksen.lähde? Gammahydroksivoihappo myös nostaa kehon kasvuhormonipitoisuuksia väliaikaisesti.lähde?
Lainsäädäntö

Yhdistyneet kansakunnat on luokitellut GHB:n huumausaineeksi psykotrooppisia aineita koskevassa yleissopimuksessa. Suomessa GHB luokiteltiin huumausaineeksi vuonna 2001. Vuonna 2009 korkein oikeus katsoi GHB:n erittäin vaaralliseksi huumausaineeksi. Gammahydroksivoihappoa ei saa toimittaa yksityishenkilöille ilman lääkemääräystä.
Aiheesta muualla

Wikimedia Commonsissa on kuvia tai muita tiedostoja aiheesta .
Erowid-tietokanta: GHB
Lycaeum Entheogen Database: GHB (Arkistoitu – Internet Archive)
Human Metabolome Database: 4-Hydroxybutyric acid (englanniksi)
KEGG: 4-Hydroxybutanoic acid (englanniksi)
Line of Duty

| Line of Duty |
| --- | --- |

Tyyli:  poliisisarja rikosdraama
Kestoaika:  noin 57 minuuttia per jakso
Luoja(t):  Jed Mercurio
Pääosissa:  Martin Compston Vicky McClure Adrian Dunbar Craig Parkinson Lennie James Keeley Hawes Daniel Mays Thandiwe Newton Stephen Graham Anna Maxwell Martin Kelly Macdonald
Alkuperämaa:   Iso-Britannia
Alkuperäiskieli:  englanti
Verkko:  BBC Two (2012–2016)  BBC One (2017–) Suomessa: Yle TV1 Yle Areena  C More  Ruutu+
Esitetty:  26. kesäkuuta 2012 – jatkuu edelleen
Tuotantokausia:  6
Jaksoja:  36
Tuotanto
Tuottaja(t):  Jed Mercurio Peter Norris Cait Collins Ken Horn
Vastaava(t) tuottaja(t):  Stephen Wright Simon Heath Jed Mercurio
Ohjaaja(t):  David Caffrey Douglas Mackinnon Daniel Nettheim Michael Keillor John Strickland Jed Mercurio Sue Tully
Käsikirjoittaja(t):  Jed Mercurio
Tuotantoyhtiö(t):  World Productions
Aiheesta muualla
IMDb
Line of Duty on Jed Mercurion luoma brittiläinen rikosdraamasarja, jota BBC on esittänyt vuodesta 2012 lähtien. Line of Duty seuraa birminghamilaisen korruptionvastaisen poliisiyksikön toimintaa. Sarjan pääosissa ovat Martin Compston, Vicky McClure ja Adrian Dunbar.
Sarjasta on tehty yhteensä kuusi tuotantokautta, jotka sisältävät yhteensä 36 jaksoa. Line of Dutyn ensimmäinen tuotantokausi alkoi Isossa-Britanniassa BBC Two -kanavalla kesäkuussa 2012. Sarja saavutti suuren suosion BBC Twolla, minkä johdosta se siirrettiin kolmen tuotantokauden jälkeen BBC:n pääkanavalle, BBC Onelle. Suomessa sarjaa ovat esittäneet Yle, C More ja Ruutu+. Sarjan viisi ensimmäistä tuotantokautta ovat Suomessa katsottavissa C Moresta ja Ruutu+:sta. Kuudennesta kaudesta lähtien sarja siirtyi Ylelle.
Line of Duty on ollut suosittu sekä katsojien että kriitikoiden keskuudessa. Sitä pidetään televisiohistorian yhtenä parhaista rikossarjoista. Esimerkiksi The Independent -lehden listauksessa Line of Duty sijoittuu kaikkien aikojen kahdeksanneksi parhaaksi poliisisarjaksi. Sarja on kerännyt Britanniassa parhaimmillaan noin 13 miljoonaa katsojaa.
Asetelma

AC-12-poliisiyksikkö tutkii korruptioon ja poliisien väärinkäytöksiin liittyviä rikoksia. Sarjan päähenkilöitä ovat korruptionvastaiset rikostutkijat Steve Arnott (Martin Compston) ja Kate Fleming (Vicky McClure) sekä heidän pomonsa Ted Hastings (Adrian Dunbar).
Jokaisella tuotantokaudella tutkimukset keskittyvät yhden epäilyttävän poliisin ympärille. Ensimmäisellä tuotantokaudella pääosassa on rikosylikomisario Tony Gates (Lennie James). Muiden kausien pääosissa ovat rikoskomisario Lindsay Denton (Keeley Hawes, 2. kausi), ylikonstaapeli Danny Waldron (Daniel Mays, 3. kausi), rikosylikomisario Roz Huntley (Thandiwe Newton, 4. kausi), peitepoliisi John Corbett (Stephen Graham, 5. kausi) ja rikosylikomisario Joanna Davidson (Kelly Macdonald, 6. kausi).
Näyttelijät > Päärooleissa

| 0 | 1 | 2 |
| --- | --- | --- |
|  Martin Compston  | … |  Steve Arnott   |
|  Vicky McClure  | … |  Kate Fleming   |
|  Adrian Dunbar  | … |  Ted Hastings   |
|  Craig Parkinson  | … |  Matthew ”Dot” Cottan (kaudet 1–3)   |
|  Lennie James  | … |  Anthony ”Tony” Gates (kausi 1)   |
|  Keeley Hawes  | … |  Lindsay Denton (kaudet 2–3)   |
|  Daniel Mays  | … |  Danny Waldron (kausi 3)   |
|  Thandiwe Newton  | … |  Roseanne ”Roz” Huntley (kausi 4)   |
|  Stephen Graham  | … |  John Corbett (kausi 5)   |
|  Anna Maxwell Martin  | … |  Patricia Carmichael (kaudet 5–6)   |
|  Kelly Macdonald  | … |  Joanne Davidson (kausi 6)   |
Näyttelijät > Sivurooleissa

| 0 | 1 | 2 |
| --- | --- | --- |
|  Brian McCardie  | … |  Tommy Hunter (kaudet 1–2)   |
|  Neil Morrissey  | … |  Nigel Morton (kaudet 1–3)   |
|  Nigel Boyle  | … |  Ian Buckells (kaudet 1, 4 & 6)   |
|  Paul Higgins  | … |  Derek Hilton (kaudet 1 & 4)   |
|  Elliot Rosen  | … |  Terry Boyle (kausi 1)   |
|  Tommy Jessop  | … |  Terry Boyle (kaudet 5–6)   |
|  Tomi May  | … |  Miroslav Minkowicz (kaudet 1, 5)   |
|  Gregory Piper  | … |  Ryan Pilkington (kaudet 1, 5–6)   |
|  Owen Teale  | … |  Phillip Osbourne (kaudet 1 & 6)   |
|  Tony Pitts  | … |  Lester Hargreaves (kaudet 2, 4 & 5)   |
|  Christina Chong  | … |  Nicola Rogerson (kaudet 2, 3 & 6)   |
|  Andrea Irvine  | … |  Roisin Hastings (kaudet 2 & 5)   |
|  Maria Connolly  | … |  Alison Merchant (kaudet 2, 5 & 6)   |
|  Maya Sondhi  | … |  Maneet Bindra (kaudet 3–5)   |
|  Aiysha Hart  | … |  Sam Railston (kaudet 3–6)   |
|  Polly Walker  | … |  Gill Biggeloe (kaudet 3 & 5)   |
|  George Costigan  | … |  Patrick Fairbank (kaudet 3 & 6)   |
|  Patrick FitzSymons  | … |  Mark Moffatt (kaudet 4–5)   |
|  Patrick Baladi  | … |  Jimmy Lakewell (kaudet 4 & 6)   |
|  Anneika Rose  | … |  Farida Jatri (kaudet 4 & 6)   |
|  Ace Bhatti  | … |  Rohan Sindwhani (kaudet 5–6)   |
|  Elizabeth Rider  | … |  Andrea Wise (kaudet 5–6)   |
|  Amy De Bhrún  | … |  Steph Corbett (kaudet 5–6)   |
|  Rosa Escoda  | … |  Amanda Yao (kaudet 5–6)   |
|  Alastair Natkiel  | … |  Lee Banks (kaudet 5–6)   |
Donkey Kong Country (televisiosarja)

| Donkey Kong Country |
| --- | --- |
 Sarjan tunnus
Tyyli:  Animaatio, Komedia, Seikkailu
Kestoaika:  30 min
Luoja(t):  Jacques Goldstein Philippe Percebois
Alkuperämaa:   Ranska  Kanada
Alkuperäiskieli:  ranska englanti
Verkko:   Teletoon  France 2  FOX (1998) Fox Family (1998-2000) Qubo (2011) 
Esitetty:  4. syyskuuta 1996 (Ranska) –
Tuotantokausia:  2
Jaksoja:  40
Tuotanto
Tuottaja(t):  Nelvana
Ohjaaja(t):  Mike Fallows
Tuotantoyhtiö(t):  Western International Communications
Aiheesta muualla
IMDb 
Donkey Kong Country on Nelvanan vuonna 1996 luoma ranskalais-kanadalainen tietokoneanimoitu televisiosarja, joka pohjautuu Nintendon Donkey Kong Country -pelisarjaan. Sarjassa seurataan Donkey Kongin ja hänen ystäviensä seikkailuja. Sarjaa esitettiin pääasiassa Fox Kids -kanavalla. Suomessa sitä lähettivät MTV3 ja Canal+ (suomidubilla). Sarjan jaksoja on koottu VHS- ja DVD-bokseihin.
Juoni

Donkey Kong ja hänen ystävänsä asuvat leppoisasti banaaninmuotoisella Kongo Bongo -saarella. Kongeilla on legendaarinen jalokivi nimeltä Kristallikookospähkinä (Crystal Coconut). Se voi muun muassa toteuttaa toiveita ja parantaa kipuja. Kristallikookospähkinän avulla Donkey Kongista tulee jonakin päivänä saaren valtias. Heidän arkeaan kuitenkin häiritsee Kuningas K. Rool Kremling-joukkioineen, joilla on tehdas saaren laitamilla olevassa luolassa. Itsekäs kuningas koettaa epätoivoisesti varastaa Kongien arvokkaan Kristallikookospähkinän. Kuitenkin hän aina epäonnistuu.
Hahmoja

Donkey Kong
Donkey Kong on erittäin voimakas sarjan pääsankari. Donkey Kong pitää paljon banaaneista ja itse asiassa hänen voimansa kaksinkertaistuvat, kun hän syö niitä. Donkey Kong on saaren tuleva hallitsija. Hänen paras ystävänsä on Diddy Kong.
Diddy Kong
Donkeyn paras ystävä. Tilaisuuden tullen Diddy tekee kepposia saaren asukkaille, mutta on tosipaikan tullen Donkeyn uskollinen apuri. Joissain jaksoissa Diddy on toimittanut Donkeyn virkaa hallitsijana.
Cranky Kong,
Donkeyn isoisä ja alkuperäinen Donkey Kong. Cranky on hyvin äkkipikainen, minkä takia hän on helposti ärsytettävissä. Kristallikookospähkinä on Crankyn pakkomielle, joten hän vahtii sitä.
Funky Kong,
Donkeyn hyvä ystävä. Kuten Donkey Kong Countryssa, tässäkin sarjassa hän pyörittää lentopalvelua.
Candy Kong
Donkey Kongin kaunis, mutta helposti hermonsa menettävä tyttöystävä. Candy on töissä saaren tynnyritehtaalla. Candy leipoo usein banaanikermapiirakoita, joista Donkey pitää. Candy Kong on Dixie Kongin hyvä ystävä.
Dixie Kong
Diddy Kongin tyttöystävä, jonka tunnistaa hänen suuresta poninhännästään. Dixie ei pidä kovin hyvää huolta lemmikeistään ja yleensä hukkailee niitä.
Bluster Kong
Bluster on saaren rikkain asukas. Hän on viiksekäs gorilla, joka omistaa äidiltään perimänsä tynnyritehtaan. Hän on Candyn esimies. Donkey Kong ei pidä Blusterista sillä hän on ihastunut Candyyn. Candy ei kuitenkaan tunnu välittävän.
Kuningas K. Rool on Kongien päävihollinen. K. Rool tekee kaikkensa varastaakseen Kristallikookospähkinän. K. Roolilla on kaksi tärkeää kätyriä: kenraali Klump ja vähäjärkinen Krusha sekä joukko Kremlingejä. Hän on monissa jaksoissa koettanut karkottaa Donkey Kongin. K. Rool on kuitenkin joissain jaksoissa liittoutunut väliaikaisesti Kongeille joissain ongelmatilanteissa.
Muut hahmot

Kapteeni Skurvy on erään merirosvolaivan kapteeni. Kuningas K. Roolin ohella myös Skurvy koettaa varastaa Kongien Kristallikookospähkinää. Skurvy on kenraali Klumpin isoveli. Skurvylla on kaksi kätyriä nimeltään Green Crok ja Kutlass.
Polly Roger on keksejä rakastava papukaija. Virallisesti kapteeni Skurvy omistaa sen, mutta Polly liittoutuu joskus K. Roolin kanssa.
Eddie (englanniksi Eddie the Mean Old Yeti) on saaren lumivuorissa asuva valkoinen gorilla. Kaikki saaren asukkaat pelkäävät häntä, koska hän on luonteeltaan vihainen ja väkivaltainen eikä pidä siitä että joku tunkeutuu hänen alueelleen. Hän kantaa mukanaan aina isoa nuijaa.
Inka Dinka Doo on Kongo Bongo-saaren viidakossa sijaitsevan temppelin jumala, joka puhuu mystisen patsaan kautta.
Ääninäyttely

Englanninkieliset äänet
| 0 | 1 | 2 |
| --- | --- | --- |
|  Richard Yearwood  | … |  Donkey Kong   |
|  Andrew Sabiston  | … |  Diddy Kong   |
|  Aaron Tager  | … |  Cranky Kong   |
|  Joy Tanner  | … |  Candy Kong   |
|  Donald Burda  | … |  Bluster Kong   |
|  Damon D'Oliveira  | … |  Funky Kong   |
|  Louise Vallance  | … |  Dixie Kong   |
|  Ben Campbell  | … |  Kuningas K. Rool   |
|  Len Carlson  | … |  Kuningas K. Rool (Ensimmäinen Episodi), Kenraali Klump (Kausi 1)   |
|  Neil Ross  | … |  Kapteeni Scurvy, Kenraali Klump (Kausi 2)   |
|  Ron Rubin  | … |  Krusha (Kausi 1)   |
|  Frank Welker  | … |  Krusha (Kausi 2)   |
|  Samuel Vincent  | … |  Eddie   |
|  Dan Hennessey  | … |  Vihreä Kroc   |
Axvall

| Axvall |
| --- | --- |

 Axvall
 Koordinaatit: 58°23′11″N, 13°34′30″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Skara
Väkiluku (31.12.2023):  1 121
Infobox OKVirheellinen NIMI-arvo: 
Axvall on taajama Skaran kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 121 asukasta vuoden 2023 lopussa.
Kuvia

Axevallan ravirata
Aiheesta muualla

Kuvia tai muita tiedostoja aiheesta Axvall Wikimedia Commonsissa
Juhani Vikainen

Otto Juhani Vikainen (25. huhtikuuta 1936 Taivassalo – 6. toukokuuta 2020 Rusko) oli suomalainen taidegraafikko ja kuvanveistäjä.
Vikainen kävi Turun Taideyhdistyksen piirustuskoulun vuosina 1952–1955 ja Aukusti Tuhkan taidegrafiikan kurssin 1960–1961. Taiteilijan debyytti oli Turun Taideyhdistyksen vuosinäyttely Turun Taidemuseossa vuonna 1958. Vikainen toimi opettajana Turun seudun työväenopistoissa. Hän kuului Suomen Taidegraafikoiden  näyttelytoimikuntaan ja johtokuntaan 1980-luvulla. Lisäksi Vikainen oli Suomen Taiteilijaseuran edustajistossa vuosina 1981-1993 sekä Turun Taidegraafikot yhdistyksen hallituksen jäsen 1965–1989, puheenjohtaja 1977–1989, ja kunniapuheenjohtaja vuodesta 1990. Luova Grafiikka yhdistyksen hallituksen jäsen hän oli 1979–1982 ja Suomen Kulttuurirahaston Varsinais-Suomen rahaston hoitokunnan ja työvaliokunnan jäsen vuosina 1992–2001. Turun Taideyhdistys ry/Turun Taidemuseon hallituksen jäsenenä hän toimi vuosina 1979-1992 ja Turun Ateljeetalosäätiön hallituksen jäsenenä 1979–2000.
Hänen isänsä oli professori Jussi Vikainen.
Vikaisen näyttelyitä on ollut Tm-galleriassa, Taidesalonki Husassa ja Taidegraafikoiden galleriassa.
Julkisia teoksia

Pyhän Henrikin tien muistoreliefi, Nousiainen (1978)
Veteraanikivi, Loimaa (1987)
Punaisten muistomerkki Aika ja Muisto, Naantali (2004)
Julkisia teoksia > Valokuvia julkisista teoksista

Piispa Pyhän Henrikin muistokivi, 1978, Nousiainen.
Nunnanpolun muistomerkki, 1980, Rusko.
Veteraanikivi, 1987, Loimaa
Aika ja muisto, Kansalaissodassa menehtyneiden muistomerkki, 2004, Naantali.
Aiheesta muualla

Otto Juhani Vikainen Suomen Taiteilijaseuran Kuvataiteilijamatrikkeli.
Delta (ammattiliitto)

| Delta |
| --- | --- |

Perustettu:  1936
Tyyppi:  ammattiliitto
Päämaja:  Oslo
Toiminta-alue:  Norja
Jäsenet:  n. 100 000 (2024)
Puheenjohtaja:  Trond Ellefsen
Kattojärjestö:  Yrkesorganisasjonenes Sentralforbund
Jäsenlehti:  Ta del
Aiheesta muualla
Sivusto
Infobox OKVirheellinen NIMI-arvo: 
Delta (vuosina 1936–1985 Kommunale Funksjonærers Landsforbund, 1985–2007 Kommunalansattes Fellesorganisasjon) on norjalainen julkisella sektorilla työskentelevien toimihenkilöiden ammattiliitto. Se perustettiin vuonna 1936 ja sillä oli noin 100 000 jäsentä vuonna 2024. Delta on samalla kattojärjestö, johon kuuluvat aiemmin itsenäiset ammattiliitot AVYO ja Skatteetatens Landsforbund.
Aiheesta muualla

Liiton verkkosivut (norjaksi)
| n k Norjan ammattiliitot |
| --- | --- |
LO:  Arbeiderbevegelsens Presseforbund  Creo – forbundet for kunst og kultur  Dramatikerforbundet  EL og IT Forbundet  Fagforbundet  Fellesforbundet  Fellesorganisasjonen  Forbundet for Ledelse og Teknikk  Forfatterforbundet  Handel og Kontor  Industri Energi  Kabinansattes Forbund  Norges offisers- og spesialistforbund  Norsk Arbeidsmandsforbund  Norsk Fengsels- og Friomsorgsforbund  Norsk Flygerforbund  Norsk Jernbaneforbund  Norsk Lokomotivførerforbund  Norsk Manuellterapeutforening  Norsk Nærings- og Nytelsesmiddelarbeiderforbund  Norsk Sjømannsforbund  Norsk Sjøoffisersforbund  Norsk Tjenestemannslag  Norske Idrettsutøveres Sentralorganisasjon  Skolenes landsforbund 
Unio:  Akademikerforbundet  Bibliotekarforbundet  Det Norske Diakonforbund  Det norske maskinistforbund  Forskerforbundet  Norsk Ergoterapeutforbund  Norsk Fysioterapeutforbund  Norsk Radiografforbund  Norsk Sykepleierforbund  Politiets Fellesforbund  Presteforeningen  Skatterevisorenes forening  Utdanningsforbundet 
Akademikerne:  Arkitektenes Fagforbund  Den norske legeforening  Den norske tannlegeforening  Den norske veterinærforening  Econa  Krigsskoleutdannede offiserers landsforening  Norges Juristforbund  Norsk Lektorlag  Naturviterne  Norsk Psykologforening  Samfunnsviterne  Samfunnsøkonomene  Tekna 
YS:  AVYO  Befalets Fellesorganisasjon  Delta  Farmasiforbundet  Finansforbundet  Kriminalomsorgens Yrkesforbund  Lærernes Yrkesforbund  Negotia  Norges Politilederlag  Norske Meierifolks Landsforening  Norsk Tollerforbund  Parat  Personellforbundet  SAFE  Skatteetatens landsforbund  Skolelederforbundet  STAFO  Yrkestrafikkforbundet
Finansforbundet

| Finansforbundet |
| --- | --- |

Perustettu:  1999
Tyyppi:  ammattiliitto
Päämaja:  Oslo
Toiminta-alue:  Norja
Jäsenet:  n. 35 000 (2024)
Puheenjohtaja:  Vigdis Mathisen
Kattojärjestö:  Yrkesorganisasjonenes Sentralforbund
Aiheesta muualla
Sivusto
Finansforbundet on norjalainen IT- ja rahoitussektorin työntekijöiden ammattiliitto. Se perustettiin vuonna 1999 ja sillä oli noin 35 000 jäsentä vuonna 2024.
Aiheesta muualla

Liiton verkkosivut (norjaksi)
| n k Norjan ammattiliitot |
| --- | --- |
LO:  Arbeiderbevegelsens Presseforbund  Creo – forbundet for kunst og kultur  Dramatikerforbundet  EL og IT Forbundet  Fagforbundet  Fellesforbundet  Fellesorganisasjonen  Forbundet for Ledelse og Teknikk  Forfatterforbundet  Handel og Kontor  Industri Energi  Kabinansattes Forbund  Norges offisers- og spesialistforbund  Norsk Arbeidsmandsforbund  Norsk Fengsels- og Friomsorgsforbund  Norsk Flygerforbund  Norsk Jernbaneforbund  Norsk Lokomotivførerforbund  Norsk Manuellterapeutforening  Norsk Nærings- og Nytelsesmiddelarbeiderforbund  Norsk Sjømannsforbund  Norsk Sjøoffisersforbund  Norsk Tjenestemannslag  Norske Idrettsutøveres Sentralorganisasjon  Skolenes landsforbund 
Unio:  Akademikerforbundet  Bibliotekarforbundet  Det Norske Diakonforbund  Det norske maskinistforbund  Forskerforbundet  Norsk Ergoterapeutforbund  Norsk Fysioterapeutforbund  Norsk Radiografforbund  Norsk Sykepleierforbund  Politiets Fellesforbund  Presteforeningen  Skatterevisorenes forening  Utdanningsforbundet 
Akademikerne:  Arkitektenes Fagforbund  Den norske legeforening  Den norske tannlegeforening  Den norske veterinærforening  Econa  Krigsskoleutdannede offiserers landsforening  Norges Juristforbund  Norsk Lektorlag  Naturviterne  Norsk Psykologforening  Samfunnsviterne  Samfunnsøkonomene  Tekna 
YS:  AVYO  Befalets Fellesorganisasjon  Delta  Farmasiforbundet  Finansforbundet  Kriminalomsorgens Yrkesforbund  Lærernes Yrkesforbund  Negotia  Norges Politilederlag  Norske Meierifolks Landsforening  Norsk Tollerforbund  Parat  Personellforbundet  SAFE  Skatteetatens landsforbund  Skolelederforbundet  STAFO  Yrkestrafikkforbundet
Aarteenmetsästäjä

| Aarteenmetsästäjä> Relic Hunter |
| --- | --- |
 Sarjan tunnuskuva
Tyyli:  mysteeri fantasia toiminta seikkailu
Kestoaika:  43 minuuttia
Luoja(t):  Gil Grant
Pääosissa:  Tia Carrere Christien Anholt Lindy Booth Tanja Reichert
Alkuperämaa:  Kanada Ranska Yhdistynyt kuningaskunta
Alkuperäiskieli:  englanti
Verkko:   Nelonen  TV5
Esitetty:  20. syyskuuta 1999 – 20. toukokuuta 2002
Tuotantokausia:  3
Jaksoja:  66
Tuotanto
Tuottaja(t):  Jonathan Hackett Ken Gord
Vastaava(t) tuottaja(t):  Jay Firestone Adam Haight
Ohjaaja(t):   Ohjaajat  Paolo Barzman John Bell Ian Toynton Terry Ingram Don McCutcheon George Mendeluk Milan Cheylov Jean-Pierre Prévost Bruce Pittman Chris Bould Jonathan Hackett Jorge Montesi Wade Eastwood 
Käsikirjoittaja(t):   Käsikirjoittajat  Jurgen Wolff Bill Taub Jeff King Rob Gilmer Charles Heit Leonard Dick André Jacquemetton Ronald A. Levinson M.A. Lovretta Elizabeth Baxter Martin Brossollet Edwina Follows David Wolkove Maria Jacquemetton 
Säveltäjä(t):  Donald Quan
Leikkaaja(t):  Michele Conroy Eric Goddard Gordon McClellan Dale Gagne
Lavastaja(t):  Marlene Graham Ken Sinclair Julian Peters Elizabeth Calderhead
Kuvaaja(t):  Bill Wong Alwyn Kumst Kevin Rudge
Tuotantoyhtiö(t):  Firecorp VI Productions Inc
Aiheesta muualla
IMDb 
Aarteenmetsästäjä (engl. Relic Hunter) on kanadalais-ranskalais-brittiläistä yhteistuotantoa oleva televisiosarja, jota tuotettiin vuosina 1999–2002 kolme kautta, yhteensä 66 jaksoa. Kanadassa kuvatun sarjan pääosissa nähdään Tia Carrere ja Christien Anholt. Foxin sihteeriä esittää kahdella ensimmäisellä kaudella Lindy Booth, ja kolmannella kaudella hänen tilallaan on Tanja Reichert.
Aarteenmetsästäjällä on monia yhtymäkohtia Tomb Raider -sarjan peleihin ja elokuviin päähenkilön ulkonäöstä ja sarjan alkuperäisestä nimestä Relic Hunter alkaen, joka on käytännössä synonyymi.
Suomessa sarjan on esittänyt televisiokanava Nelonen ja TV5.